TALLINN, 7. märts — Sputnik. Oma valimiskampaania ajal väljendus Trump korduvalt Venemaa suhtes lepitavas toonis, samas kui NATO-st ja mõnedest Washingtoni liitlastest alliansis kõneles ta kriitiliselt, kirjutab RIA Novosti viitega väljaannele The Wall Street Journal. Kuid juba pärast presidenditoolile asumist määras Trump ametisse terve hulga nõunikke, kes on Moskva suhtes jäigal positsioonil.
Nii teatas kaitseminister James Mattis oma hiljutises ettekandes Euroopas, et USA ei ole huvitatud „mis tahes sõjalisest koostööst" Venemaaga ja kavatseb pidada dialoogi „jõupositsioonilt".
Euroopas võeti ameeriklaste kursimuutus Moskva suhtes vastu vaimustusega — seda „tervitati aplausiga", kinnitab Wall Street Journal.
„Me oleme ühtse positsiooni väljatöötamisel tublisti edasi liikunud. Mitte keegi ei arva enam, nagu kavatseks USA Venemaaga suure tehingu sõlmida," vahendab väljaanne Washingtonis märtsi algul toimunud konsultatsioonidel USA kolleegidega osalenud anonüümseks jääva Euroopa diplomaadi sõnu.